Din realitate, în calculator. Aplicația care transpune instant lucrurile reale în format digital.
O nouă aplicație de smartphone se folosește ingenios de realitatea augmentată. Cu ClipDrop faci o poză la orice obiect și îl transferi pe calculator. Poți să o folosești și direct pe calculator să te "decupezi" din fotografie.
A apărut o nouă aplicație, cu care poți duce lucruri din lumea reală în cea virtuală. Se numește ClipDrop și te ajută să scanezi orice obiect pe care îl vezi și să-l transferi imediat pe computerul tău."Imaginează-ți că poți îndrepta iPhone-ul către orice obiect, cum e această cană de cafea, iar telefonul ar tăia-o din lumea reală și o poți arunca în calculator. Aproape imediat."Nu este singurul mod prin care poți folosi aplicația. Merge și pe computer. Cu ea poți să extragi orice dintr-o poză și să-l bagi în Photoshop. Aplicația face automat un lucru care în mod normal durează minute bune.